b"\n_START_ARTICLE_\nErnis (komiksai)\n_START_SECTION_\nBiografija\n_START_PARAGRAPH_\nJames Howlett, antrasis John ir Elizabeth Howlett s\xc5\xabnus, gim\xc4\x97 1882\xc2\xa0m. Albertoje, Kanadoje. Vaikas jis buvo bailus ir ligotas. Po to, kai James\xe2\x80\x99o akivaizdoje nu\xc5\xbeudomas jo t\xc4\x97vas, jam pirm\xc4\x85 kart\xc4\x85 pasirodo nagai i\xc5\xa1 rank\xc5\xb3 ir jis nu\xc5\xbeudo savo t\xc4\x97vo \xc5\xbeudik\xc4\x85. Po to \xc4\xafvykio nusi\xc5\xbeudo jo motina, o pats James\xe2\x80\x99as su savo aukle Rose pab\xc4\x97ga i\xc5\xa1 tos vietov\xc4\x97s, kadangi buvo apkaltinti \xc5\xbemog\xc5\xbeudyste. Jie pab\xc4\x97ga \xc4\xaf Brit\xc5\xb3 Kolumbij\xc4\x85 ir \xc4\xafsidarbina kasykloje. Ten, norint pasl\xc4\x97pti p\xc4\x97dsakus, James\xe2\x80\x99as pristatomas kaip Loganas. B\xc4\x97gant laikui Loganas tampa vis stipresnis ir grubesnis, o jo mutanto geb\xc4\x97jimai vis ry\xc5\xa1k\xc4\x97ja. Priverstas kovoti prie\xc5\xa1 savo sen\xc4\x85 prie\xc5\xa1\xc4\x85\xc2\xa0\xe2\x80\x93 \xe2\x80\x9e\xc5\xa0un\xc4\xaf\xe2\x80\x9c Logan\xc4\x85, jis nety\xc4\x8dia nu\xc5\xbeudo Rose ir pab\xc4\x97ga i\xc5\xa1 tos vietov\xc4\x97s. 1988\xc2\xa0m. i\xc5\xa1leisti jam dedikuoti komiksai, o v\xc4\x97liau jis tapo ir pagrindiniu veik\xc4\x97ju X-Men kiekvienoje serijoje, televizijos serialuose, vaizdo \xc5\xbeaidimuose, filmuose._NEWLINE_Suaug\xc4\x99s Loganas daug keliauja, dalyvauja abiejuose Pasauliniuose karuose. Antrajame pasauliniame kare jis vienu metu dirba su Kapitonu Amerika._NEWLINE_V\xc4\x97liau prie\xc5\xa1 savo vali\xc4\x85 jam tenka dalyvauti projektuose \xe2\x80\x9eKomanda X\xe2\x80\x9c ir \xe2\x80\x9eGinklas X\xe2\x80\x9c, kurio metu metu jo skeletas padengiamas adamantu._NEWLINE_Galiausiai jis prisijungia prie X-Men\xc5\xb3 komandos.\n_START_SECTION_\nGalios ir sugeb\xc4\x97jimai\n_START_PARAGRAPH_\nErnis\xc2\xa0\xe2\x80\x93 James Howlett \xc5\xbeinomas dar kaip Loganas, mutantas, turintis gyv\xc5\xabno jutimus, padidintas fizines j\xc4\x97gas, i\xc5\xa1lendan\xc4\x8dius kaulinius nagus, greita sugijim\xc4\x85, kuris leid\xc5\xbeia greitai pagyti prakti\xc5\xa1kai po bet kokio su\xc5\xbealojimo, ligos ar toksino, tai jam taip pat leid\xc5\xbeia ilgiau gyventi ir nesenti. D\xc4\x97l greito gijimo savyb\xc4\x97s jis buvo panaudotas Ginklo X programoje (Weapon X), kur jo kaulai buvo pakeisti nesunaikinamu metalu adamantiumu. Jis yra taip pat artimos kovos ir karini\xc5\xb3 men\xc5\xb3 meistras. Prad\xc5\xbeioje Ernis buvo nusiteik\xc4\x99s prie\xc5\xa1 teis\xc4\x97saug\xc4\x85 ir didvyrius, kurie atsirado Amerikos populiariojoje kult\xc5\xabroje po Vietnamo karo. Jis noriai naudodavo mirtin\xc4\x85 j\xc4\x97g\xc4\x85 ir prigimt\xc4\xaf, tod\xc4\x97l tapo vienu populiariausiu X-Men'\xc5\xb3 serijos veik\xc4\x97ju."